A Bizottság 848/2000/EK rendelete
(2000. április 27.)
a szilvára vonatkozó forgalmazási előírások megállapításáról szóló 1168/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1257/1999/EK rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 2. cikke (2) bekezdésére,
mivel:
(1) A szilvára vonatkozó forgalmazási előírások megállapításáról szóló, 1999. június 3-i 1168/1999/EK bizottsági rendelet [3] melléklete a nagyszemű fajták nem teljes jegyzékét tartalmazza.
(2) Az Egyesült Nemzetek Európai Gazdasági Bizottsága által javasolt, a szilvára vonatkozó minőségi előírásban szereplő, a nagygyümölcsű fajtákra vonatkozó nem teljes jegyzék különbséget tesz a Prunus domestica és a Prunus salicina fajták között. A világpiac átláthatósága érdekében módosítani kell az 1168/1999/EK rendelet mellékletében szereplő, nagyszemű fajtákra vonatkozó nem teljes jegyzékét.
(3) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1168/1999/EK rendelet mellékletének VI. címe (A jelölésre vonatkozó előírások) után található, nagyszemű fajtákra vonatkozó nem teljes jegyzék helyébe az e mellékletben szereplő jegyzék lép.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ezt a rendeletet a hatálybalépését követő harmadik hónap első napjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. április 27-én.